呢幾日天氣熱到不得了,同大爺企係條街好迷茫,肚餓但又熱到唔想食,行過豉油街見到呢間食台灣野既舖有乾拌麵食,我地就決定試試佢我叫既係鹽酥雞肉燥乾拌麵$55,可能人客比較多,都等左成15分鐘先有得食,鹽酥雞入面無乜味肉質有d實,但外皮夠脆,初初叫乾拌麵係以為佢係涼涼地既,但原來係熱既,有少少失望,不過肉燥既汁撈個麵又幾好播,麵既質地有少少似油麵其實佢地既主要推介係牛肉麵,下次等天氣無咁熱既時候先再試過先